ई नपा सॉफ्टवेयर से ऑनलाइन बिल्डिंग परमिशन का ठेका भी होगा खत्म
सागर | निगम में ई नपा सॉफ्टवेयर लागू होने के बाद ऑनलाइन बिल्डिंग परमिशन का ठेका भी समाप्त हो जाएगा। सागर के अलावा प्रदेश के अन्य निकायों में भी सॉफ्टेक नामक कंपनी को यह कांट्रेक्ट मिला था। कम्प्यूटर का ठेका 28 फरवरी को खत्म होने के बाद निगम बिल व रसीद खुद प्रिंट करा रहा है। उधर, ई नपा सॉफ्टवेयर पर दो-तीन दिन में काम शुरू हो सकता है। जानकारी के अनुसार ऑनलाइन बिल्डिंग परमिशन देने पर कंपनी का प्रति केस के हिसाब से चार्ज निर्धारित था। निगम से हर दिन 2 से 3 बिल्डिंग परमिशन जारी हो रही हैं। ई नपा सॉफ्टवेयर पर निगम में काम करा रहे ललित शर्मा ने बताया कि अब इसी सॉफ्टवेयर के जरिए ऑन लाइन बिल्डिंग परमिशन दी जाएगी। निगम द्वारा पहले से कम्प्यूटर पर जो काम कराया जा रहा है, उसमें बदलाव नहीं होगा।
awa_Deva hin_Deva